Material: papyrus
[ἀντί]γραφον ὑπ[ομν]ηματισμοῦ. ἐξ [ὑπο]μνηματισμῶν 
....ου Κλαυδίου Φιλοξένου ἀρχιδικαστοῦ.  ιθ Αὐτοκράτορο[ς] 
[Καίσαρ]ος Τραιανοῦ Ἁδριανοῦ Σεβαστοῦ Φαμενὼθ κη ἐν Μέμφι 
[ἐπὶ τοῦ βή]ματος. Ταποντὼς διʼ ἐκδίκου Πασίωνος  τοῦ ἀνδρὸς  πρὸς Φανομγέα 
[καὶ ]..θέα. Βερνεικιανοῦ ῥήτορος εἰπόντος Πεθέα πάππον τῆς 
[συνηγ]ορουμένης πατέρα δὲ τῶν ἀντιδίκων ἔχοντα πρεσβύτα
[τον υἱ]ὸν ὁμυώνυμον ἑαυτῷ τὸν πατέρα ταύτης τετελευτηκέναι, 
[κατὰ δὲ] τοὺς νόμους τῆς τῶν ὑπαρχόντων διμοιρίας ἀντιλαμβανό
[μενον] ἐκεῖνον εἰς τὴν συνηγορουμένην ἀφήλικα ο[ὖσ]αν συντετα
[χέναι] καταγραφὰς ὑπαρχόντων, ἀποθανόν[το]ς δὲ το[ὺ]ς ἀντιδίκους 
[θείου]ς τῆς παιδὸς ἐνσεσικέναι ἑαυτ[ο]ὺς τῇ ἐπ[ιτ]ροπῇ κα[ὶ] πάν
[των ἀντ]ιλαμβαν[ομ]ένους μήτε λόγους τετάχθαι μήτε γραφὴν 
[τῶν κατα]λειφθέντων κατακεχωρικέναι μήτε τροφὰς τῇ ἐπι
[τροπευθ]είσῃ κεχορηγηκέναι. Διον[υσί]ο[υ] καὶ Ἁρποκρατίωνος ῥητ 
[ἀποκρι]ναμένων ὀνηλάτην δημόσιο[ν ὄ]ντα τὸν τῆς ἀντιδίκου 
[πατέρα] μετέορα πολλὰ καταλ[ελο]ιπέναι, διʼ ἃ τοὺς συνηγορουμένους 
[ἠναγκάσ]θαι τῶν πραγμάτων ἀντιλαμβάνεσθαι, ζημείας οὖν ὑπο
[μένον]τες εἰς τοῦτον τὸν λόγον ἀξιοῦν, εἰ βούλεται ἡ ἀντίδικος 
[κατασχ]εῖν τὰ πατρῷα παραδοχὴν γενέσθαι τῶν δαπανῶν αὐ
[τῶν, δια]βεβαιουμένου τοῦ Πασίωνος μὴ γεγονέναι τὸν πατέρα 
[τῆς ἐκ]δικουμένης ὀνηλάτην, Κλαύδιος Φιλόξενος νεοκόρος 
[τοῦ μεγ]άλου Σαράπιδος γενόμενος ἔπαρχος σπείρης πρώτης 
[Δαμασ]κηνῶν τῶν ἐν τῷ Μουσείῳ σιτουμένων ἀτελῶν 
[ἱερεὺ]ς καὶ ἀρχιδικαστής· ὁ τοῦ νομοῦ στρατηγὸς ἐξετάσι 
[περὶ το]ύτου, κἂν φανῶσι οἱ περὶ τὸν Φανομγέα κατὰ ταύτην 
[τὴν αἰ]τίαν ἀντειλημμένοι τῶν πατρῴων, τῆς ἐκκαλούσης, 
[ἀποκα]τασταθῆναι αὐτῇ ποιήσει τὰ προσήκοντα. ἀνέγνων.